Ο **Μαϊνόρ Αλέξις Φιγκερόα Ρότσες** (ισπανικά: *Maynor Alexis Figueroa Róchez*, γεννήθηκε 2 Μαΐου 1983) είναι Ονδουριανός πρώην ποδοσφαιριστής, ο οποίος αγωνιζόταν ως κεντρικός αμυντικός. Είναι κάτοχος του ρεκόρ διεθνών συμμετοχών της εθνικής ομάδας της χώρας του έχοντας αγωνιστεί σε τρία ΚΟΝΚΑΚΑΦ Γκολντ Καπ, δύο Παγκόσμια Κύπελλα και στους Ολυμπιακούς Αγώνες του 2012.

Καριέρα σε συλλόγους
--------------------

### Πρώιμη σταδιοδρομία

Ο Φιγκερόα ξεκίνησε τη σταδιοδρομία του στην ΚΝ Βικτόρια, πριν μετακομίσει στην ΚΝ Ολίμπια το 2003. Αργότερα έγινε αρχηγός της ομάδας.

### Γουίγκαν Αθλέτικ

Τον Ιανουάριο του 2008, ο Φιγκερόα εντάχθηκε στη Γουίγκαν Αθλέτικ ως δανεικός για το υπόλοιπο της σεζόν 2007-08. Τον Ιούλιο του 2008, μετά από μια περίπλοκη διαδικασία που αφορούσε την άδεια εργασίας και ζητήματα θεώρησης, επανήλθε στη Γουίγκαν ως δανεικός για άλλους έξι μήνες, μετά τους οποίους ο σύλλογος είχε την επιλογή να κάνει τη συμφωνία μόνιμη μετά από μία επιτυχημένη περίοδο δανεισμού.

Στις 23 Δεκεμβρίου 2008, η Γουίγκαν ανακοίνωσε ότι ο Φιγκερόα είχε υπογράψει συμβόλαιο τρεισήμισι ετών για να ενταχθεί μόνιμα στην ομάδα. Πέτυχε το πρώτο του γκολ για τη Γουίγκαν στις 11 Ιανουαρίου 2009. Σκόραρε με κεφαλιά από κοντά για να εξασφαλίσει τι νίκη στις καθυστερήσεις επί της Τότεναμ.

Η σεζόν 2010-11 αποδείχθηκε δύσκολη για τη Γουίγκαν και τον Φιγκερόα. Την τελευταία μέρα της σεζόν, η Γουίγκαν έπρεπε να κερδίσει και να γίνουν συνδυασμοί αποτελεσμάτων για να εξασφαλίσει την παραμονή της στην Πρέμιερ Λιγκ. Ο Φιγκερόα βοήθησε δίνοντας την ασίστ για το γκολ στη νίκη με 1-0 επί της Στόουκ Σίτι και εξασφάλισε την παραμονή της ομάδας.

Κατά τη διάρκεια του πρώτου παιχνιδιού της Γουίγκαν στο Κύπελλο Αγγλίας 2012-13, ο Φιγκερόα σκόραρε από τα 35 μέτρα, καθώς η Γουίγκαν νίκησε τη Νότιγχαμ Φόρεστ με 4-1. Η Γουίγκαν κατόρθωσε να κατακτήσει το Κύπελλο Αγγλίας, αφού νίκησε στον Τελικό την Μάντσεστερ Σίτι με 1-0. Ο Φιγκερόα είχε παίξει σε κάθε γύρο του Κυπέλλου, αλλά τραυματίστηκε για τον τελικό του Κυπέλλου Αγγλίας, όμως έλαβε μετάλλιο. Ωστόσο, η ομάδα δεν είχε τόση επιτυχία στην Πρέμιερ Λιγκ, καθώς υποβιβάστηκε στο τέλος της σεζόν.

### Χαλ Σίτι

Η πρόσφατα προβιβασμένη στην Πρέμιερ Λιγκ Χαλ Σίτι ανακοίνωσε την υπογραφή του Φιγκερόα με ελεύθερη μεταγραφή στις 17 Ιουνίου 2013. Έκανε το ντεμπούτο του την πρώτη αγωνιστική της σεζόν 2013-14, στην εκτός έδρας ήττα με 2-0 από τη Τσέλσι. Ο Φιγκερόα έφτασε στον τελικό του Κυπέλλου Αγγλίας για δεύτερη συνεχόμενη σεζόν, έχοντας παίξει σε κάθε παιχνίδι πριν από τον τελικό. Όμως, δεν έπαιξε στον τελικό, τον οποίο η Χαλ Σίτι έχασε με 3-2 στην παράταση από την Άρσεναλ. Στις 21 Οκτωβρίου 2014, ο Φιγκερόα επέστρεψε στη Γουίγκαν Αθλέτικ με δανεισμό ενός μήνα.

### Κολοράντο Ράπιντς

Ο Φιγκερόα εντάχθηκε στην ομάδα του Μέιτζορ Λιγκ Σόκερ, Κολοράντο Ράπιντς, στις 7 Αυγούστου 2015. Έκανε το ντεμπούτο του στις 14 Αυγούστου, στην ήττα με 1-0 εναντίον των Σαν Χοσέ Έρθκουεϊκς. Πέτυχε το πρώτο του γκολ για τους Ράπιντς στις 29 Αυγούστου, στη νίκη με 2-1 επί της Σπόρτινγκ Κάνσας Σίτι. Συμμετείχε σε 10 παιχνίδια για τους Ράπιντς. Στο τέλος, η ομάδα απέτυχε να προκριθεί στα πλέι-οφ και ολοκλήρωσε τη σεζόν στην τελευταία θέση της Δυτικής Περιφέρειας.

### ΦΚ Ντάλας

Στις 26 Ιανουαρίου 2016, ο Φιγκερόα ανταλλάχθηκε στην ΦΚ Ντάλας. Έκανε το ντεμπούτο του για την ομάδας στις 6 Μαρτίου, στη νίκη με 2-0 επί της Φιλαντέλφια Γιούνιον. Ο Φιγκερόα πέτυχε το πρώτο του γκολ για την ΦΚ Ντάλας στις 4 Αυγούστου εναντίον της Ρεάλ Εστελί στο ΚΟΝΚΑΚΑΦ Τσάμπιονς Λιγκ, στη νίκη με 2-1.

### Χιούστον Ντάιναμο

Στις 30 Ιανουαρίου 2019, ο Φιγκερόα υπέγραψε με τους μεγαλύτερους αντιπάλους της ΦΚ Ντάλας, Χιούστον Ντάιναμο. Ο Φιγκερόα έκανε το ντεμπούτο του στις 19 Φεβρουαρίου 2019, στη νίκη με 1-0 επί της Ντεπορτίβο Γουαστατόγια στο ΚΟΝΚΑΚΑΦ Τσάμπιονς Λιγκ. Έκανε 4 συμμετοχές στη διοργάνωση, καθώς η Ντάιναμο έφτασε στα προημιτελικά. Έκανε την πρώτη του εμφάνιση στο πρωτάθλημα για τη Ντάιναμο στις 2 Μαρτίου, στην ισοπαλία με 1-1 εναντίον της Ρεάλ Σολτ Λέικ. Ο Φιγκερόα έκλεισε την πρώτη του σεζόν στο Χιούστον με 25 συμμετοχές και 3 ασίστ στο πρωτάθλημα, καθώς η Ντάιναμο τερμάτισε 10η στη Δυτική Περιφέρεια, χάνοντας την πρόκριση στα πλέι οφ.

Ο Φιγκερόα και η Ντάιναμο άνοιξαν τη σεζόν 2020 στις 29 Φεβρουαρίου, στην ισοπαλία με 1-1 με αντίπαλο την Λος Άντζελες Γκάλαξι, με τον Φιγκερόα να παίζει σε όλο τον αγώνα. Στις 26 Σεπτεμβρίου ο Φιγκερόα σκόραρε στο 89ο λεπτό για να δώσει την ισοπαλία με 1-1 με αντίπαλο τη Νάσβιλ ΣΚ. Σε μία συντομευμένη σεζόν, ο Φιγκερόα εμφανίστηκε σε 20 από τους 23 αγώνες της Ντάιναμο και σημείωσε 2 γκολ.

Εθνική ομάδα
------------

Ο Φιγκερόα έκανε το ντεμπούτο του για την Ονδούρα το 2003 και έκτοτε σκόραρε εναντίον του Μπελίζ, της Κούβας, της Τζαμάικα, των Ηνωμένων Πολιτειών και της Αυστραλίας. Ήταν μέλος της Ονδούρας στα ΚΟΝΚΑΚΑΦ Γκολντ Καπ του 2005, του 2007, του 2011 (δεν αγωνίστηκε), του 2015, του 2017, του 2019 και του 2021. Ονομάστηκε επίσης στην 23μελή ομάδα για το Παγκόσμιο Κύπελλο του 2010 στη Νότια Αφρική. Ο Φιγκερόα έπαιξε εκτός θέσης ως σέντερ μπακ στο Παγκόσμιο Κύπελλο, ενώ συμμετείχε ξανά στην ομάδα της Ονδούρας για το Παγκόσμιο Κύπελλο του 2014. Εκπροσώπησε επίσης την Ονδούρα σε επίπεδο Κ-20 και Κ-23 από το 1999 έως το 2003 και το 2001 έως το 2003 αντίστοιχα, σκοράροντας μία φορά σε τρία παιχνίδια για την ομάδα Κ-20 και αποτυγχάνοντας να σκοράρει σε οκτώ αγώνες με την ομάδα Κ-23. Εντάχθηκε στην ομάδα Κ-23 ως υπερήλικος παίκτης για τους Θερινούς Ολυμπιακούς Αγώνες του 2012.

Στατιστικά σταδιοδρομίας
------------------------

### Διεθνή

| Εθνική ομάδα | Έτος | Συμμ. | Γκολ |
| --- | --- | --- | --- |
| Ονδούρα | 2003 | 3 | 0 |
| 2004 | 13 | 0 |
| 2005 | 9 | 1 |
| 2006 | 4 | 1 |
| 2007 | 17 | 0 |
| 2008 | 12 | 0 |
| 2009 | 9 | 0 |
| 2010 | 9 | 0 |
| 2011 | 9 | 0 |
| 2012 | 8 | 0 |
| 2013 | 9 | 1 |
| 2014 | 11 | 1 |
| 2015 | 17 | 0 |
| 2016 | 7 | 0 |
| 2017 | 14 | 0 |
| 2018 | 3 | 0 |
| 2019 | 14 | 1 |
| 2020 | 1 | 0 |
| 2021 | 9 | 0 |
| 2022 | 3 | 0 |
| Σύνολο | 181 | 5 |

Πηγή:

Τίτλοι
------

**Ολίμπια**

* Λίγκα Νασιονάλ Ονδούρας: 2003-04 Clausura, 2004-05 Clausura, 2005-06 Apertura, 2005-06 Clausura

**Γουίγκαν Αθλέτικ**

* Κύπελλο Αγγλίας: 2012-13

**ΦΚ Ντάλας**

* Κύπελλο ΗΠΑ: 2016
* Supporters' Shield: 2016

Δείτε επίσης
------------

* Κατάλογος ποδοσφαιριστών ανδρών με 150 ή περισσότερες διεθνείς συμμετοχές

Παραπομπές
----------

1. ↑  «Wigan swoop for defender Figueroa». BBC Sport. 17 Ιανουαρίου 2008.. Ανακτήθηκε στις 31 Ιανουαρίου 2009.
2. ↑  «It Fig-ures». Γουίγκαν Αθλέτικ. 29 Ιουλίου 2008. Αρχειοθετήθηκε από το πρωτότυπο στις 19 Σεπτεμβρίου 2008.. Ανακτήθηκε στις 31 Ιανουαρίου 2009.
3. ↑  «Figueroa wraps up move to Wigan». BBC Sport. 23 Δεκεμβρίου 2008.. Ανακτήθηκε στις 31 Ιανουαρίου 2009.
4. ↑  Hughes, Ian (11 Ιανουαρίου 2009). «Wigan 1–0 Tottenham». BBC Sport.. Ανακτήθηκε στις 26 Οκτωβρίου 2009.
5. ↑  «Hugo Rodallega keeps Wigan in top flight with goal against Stoke City». *The Guardian*. 22 Μαΐου 2011.
6. ↑  «Nott'm Forest 1–4 Wigan: First-half blitz helps Latics dodge banana-skin». The Mirror. 28 Αυγούστου 2012.
7. ↑  «MAYNOR FIGUEROA IS BACK AT WIGAN ATHLETIC». *www.wiganathletic.com*.
8. ↑  «Tigers Sign Figueroa». *hullcityafc.net* (Χαλ Σίτι). 17 Ιουνίου 2013. Αρχειοθετήθηκε από το πρωτότυπο στις 19 Ιουνίου 2013.. Ανακτήθηκε στις 17 Ιουνίου 2013.
9. ↑  «Chelsea 2–0 Hull». *BBC Sport*. British Broadcasting Corporation. 18 Αυγούστου 2013. Ανακτήθηκε στις 18 Αυγούστου 2013.
10. ↑  «Middlesbrough 0–2 Hull City». *BBC Sport*. British Broadcasting Corporation. 4 Ιανουαρίου 2014. Ανακτήθηκε στις 21 Μαρτίου 2020.
11. ↑  «Southend United 0–2 Hull City». *BBC Sport*. British Broadcasting Corporation. 25 Ιανουαρίου 2014. Ανακτήθηκε στις 21 Μαρτίου 2020.
12. ↑  «Hull City 2–1 Brighton & Hove Albion». *BBC Sport*. British Broadcasting Corporation. 24 Φεβρουαρίου 2014. Ανακτήθηκε στις 21 Μαρτίου 2020.
13. ↑  «Hull City 3–0 Sunderland». *BBC Sport*. British Broadcasting Corporation. 9 Μαρτίου 2014. Ανακτήθηκε στις 21 Μαρτίου 2020.
14. ↑  «Hull City 5–3 Sheffield United». *BBC Sport*. British Broadcasting Corporation. 13 Απριλίου 2014. Ανακτήθηκε στις 21 Μαρτίου 2020.
15. ↑  «Arsenal 3–2 Hull City». *BBC Sport*. British Broadcasting Corporation. 17 Μαΐου 2014. Ανακτήθηκε στις 21 Μαρτίου 2020.
16. ↑  «Maynor Figueroa: Hull defender in Wigan loan return». *BBC Sport* (BBC). 21 Οκτωβρίου 2014.. Ανακτήθηκε στις 21 Οκτωβρίου 2014.
17. ↑  «Rapids sign experienced defender Maynor Figueroa». Colorado Rapids. 7 Αυγούστου 2015.. Ανακτήθηκε στις 27 Οκτωβρίου 2015.
18. ↑  «Year in Review: Maynor Figueroa». *Colorado Rapids*. 9 Νοεμβρίου 2015. Ανακτήθηκε στις 25 Νοεμβρίου 2019.
19. ↑  jpatrickrosch (25 Νοεμβρίου 2015). «Player Grades: Defender Maynor Figueroa». *Burgundy Wave* (στα Αγγλικά). Αρχειοθετήθηκε από το πρωτότυπο στις 10 Σεπτεμβρίου 2021. Ανακτήθηκε στις 25 Νοεμβρίου 2019.
20. ↑  «FC Dallas acquires Honduran defender Maynor Figueroa from Colorado Rapids in exchange for General Allocation Money». *FCDallas.com*. 26 Ιανουαρίου 2016. Ανακτήθηκε στις 26 Ιανουαρίου 2016.
21. ↑  «Honduras - M. Figueroa - Profile with news, career statistics and history - Soccerway». *us.soccerway.com*. Ανακτήθηκε στις 25 Νοεμβρίου 2019.
22. ↑  «Dallas vs. Real Estelí - 5 Αυγούστου 2016 - Soccerway». *us.soccerway.com*. Ανακτήθηκε στις 25 Νοεμβρίου 2019.
23. ↑  «Houston Dynamo sign veteran defender Maynor Figueroa». *mlssoccer.com*. Major League Soccer. 30 Ιανουαρίου 2019. Ανακτήθηκε στις 21 Μαρτίου 2020.
24. ↑  «Recap: Houston Dynamo 1, C.D. Guastatoya 0». *Houston Dynamo*. 19 Φεβρουαρίου 2019. Ανακτήθηκε στις 27 Απριλίου 2019.
25. 1 2  «M. Figueroa». Soccerway. Ανακτήθηκε στις 28 Μαΐου 2015.
26. ↑  «Maynor Figueroa 2019 Match Logs». *FBref.com* (στα Αγγλικά). Ανακτήθηκε στις 11 Νοεμβρίου 2020.
27. 1 2  «Maynor Figueroa». *Major League Soccer*. Ανακτήθηκε στις 11 Νοεμβρίου 2020.
28. ↑  «2019 Major League Soccer Stats». *FBref.com* (στα Αγγλικά). Αρχειοθετήθηκε από το πρωτότυπο στις 17 Δεκεμβρίου 2021. Ανακτήθηκε στις 11 Νοεμβρίου 2020.
29. ↑  «Major League Soccer Stats». *FBref.com* (στα Αγγλικά). Αρχειοθετήθηκε από το πρωτότυπο στις 25 Νοεμβρίου 2021. Ανακτήθηκε στις 11 Νοεμβρίου 2020.
30. ↑  «Maynor Alexis Figueroa - Century of International Appearances». Ανακτήθηκε στις 16 Ιουνίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαϊνόρ Φιγκερόα** |

* Επίσημη ιστότοπος του Μαϊνόρ Φιγκερόα
* Μαϊνόρ Φιγκερόα Στατιστικά καριέρας στο Soccerbase
* Μαϊνόρ Φιγκερόα στην ιστοσελίδα National-Football-Teams.com
* (Αγγλικά) Προφίλ Μαϊνόρ Φιγκερόα στο Soccerway

|  |  |  |  |  |
| --- | --- | --- | --- | --- |
| 

| π • σ • ε
Εθνική Ονδούρας – Μουντιάλ 2014 |
| --- |
|  |
|  | 
* 1 Λόπες
* 2 Ο. Τσάβες
* 3 Φιγκερόα
* 4 Μόντες
* 5 Μπερνάρδες
* 6 Χ.Κ. Γκαρσία
* 7 Ισαγκίρε
* 8 Ο. Παλάσιος
* 9 Τ. Παλάσιος
* 10 Μ. Μαρτίνες
* 11 Μπένγκτσον
* 12 Ντελγάδο

* 13 Κόστλι
* 14 Ο. Γκαρσία
* 15 Εσπινόσα
* 16 Ρ. Μαρτίνες
* 17 Ναχάρ
* 18 Βαγιαδάρες (c)
* 19 Γκαρίδο
* 20 Κλάρος
* 21 Μπέκελες
* 22 Εσκομπέρ
* 23 Μ. Τσάβες

* Προπονητής: Σουάρες
 |

 |